Case ID: 1123213
Sentence 15: Kassasiya şikayətinin məzmununa görə, Məhkum ona təiyn edilmiş cəzanın cəzanı yüngülləşdirən hallara uyğun olmayaraq həddindən artıq olmasını mübahisələndirir və həmin cəzanın onun həbsdə olduğu müddətədək azaldılaraq cəzadan azad edilməsi haqqında qərarın qəbul edilməsini xahiş edir.Şikayətdə göstərilən dəlillə və irəli sürülmüş tələblə bağlı məhkəmə kollegiyası ilk növbədə qeyd edir ki, CM-nin 288.3-cü maddəsinə əsasən, həmin Məcəllənin 288.2-ci maddəsində nəzərdə tutulmuş əməllər, yəni işin və ya müvafiq materialların məhkəmədə baxılması və ya ibtidai istintaqın aparılması, hökmün yaxud digər məhkəmə qərarlarının icrası ilə əlaqədar prokuror, müstəntiq və ya təhqiqatçı, müdafiəçi, ekspert, icra məmuru, habelə onların yaxın qohumlarına həyat və ya sağlamlıq üçün təhlükəli olmayan zor tətbiq edildikdə belə əməlləri törətmiş şəxs üç ildən beş ilədək müddətə azadlıqdan məhrum etmə ilə cəzalandırılır.